**Ministru kabineta noteikumu projekta „ Grozījumi Ministru kabineta 2010.gada 28.decembra noteikumos Nr.1210 „Noteikumi par Eiropas dzelzceļa sistēmu savstarpēju izmantojamību”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2010. gada 28.decembra noteikumos Nr.1210 „Noteikumi par Eiropas dzelzceļa sistēmu savstarpēju izmantojamību”” (turpmāk – Projekts) ir izstrādāts saskaņā ar likuma „Par atbilstības novērtēšanu” 7.pantu un Dzelzceļa likuma 43.panta trešo daļu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd uz Dzelzceļa likuma 43.panta trešajā daļā un likuma „Par atbilstības novērtēšanu” 7.pantā esošā deleģējuma pamata izdotie Ministru kabineta 2010.gada 28.decembra noteikumi Nr.1210 „Noteikumi par Eiropas dzelzceļa sistēmu savstarpēju izmantojamību” (turpmāk – Ministru kabineta noteikumi) nosaka prasības attiecībā uz Eiropas dzelzceļa sistēmu savstarpēju izmantojamību. Ministru kabineta noteikumos ir noteikts precīzs procedūru kopums, kas ir jāievēro, lai nodrošinātu Eiropas dzelzceļa sistēmas savstarpēju izmantojamību un vispārēju saderību. Ministru kabineta noteikumos iekļautās procedūras apakšsistēmu verifikācijai un katras apakšsistēmas savstarpējas izmantojamības komponentu atbilstības novērtēšanai ir noteiktas atbilstoši likumā „Par atbilstības novērtēšanu” noteiktajai atbilstības novērtēšanas sistēmai un nacionālajai akreditācijas sistēmai. Ar Ministru kabineta noteikumiem ir pārņemtas tiesību normas, kas izriet no Eiropas Parlamenta un Padomes 2008.gada 17.jūnija Direktīvas 2008/57/EK par dzelzceļa sistēmas savstarpēju izmantojamību Kopienā (turpmāk – Direktīva 2008/57/EK) un to grozošajām direktīvām: 1. Komisijas 2011.gada 1.marta Direktīvas 2011/18/ES, ar ko izdara grozījumus II, V un VI pielikumā Eiropas Parlamenta un Padomes Direktīvai 2008/57/EK par dzelzceļa sistēmas savstarpēju izmantojamību Kopienā;
2. Komisijas 2013.gada 11.marta Direktīvas 2013/9/ES, ar ko izdara grozījumus III pielikumā Eiropas Parlamenta un Padomes Direktīvai 2008/57/EK par dzelzceļa sistēmas savstarpēju izmantojamību Kopienā.

Projekts izstrādāts, lai pārņemtu Komisijas 2014.gada 10.marta Direktīvas 2014/38/ES, ar kuru groza Eiropas Parlamenta un Padomes Direktīvas 2008/57/EK III pielikumu attiecībā uz trokšņa piesārņojumu (turpmāk-Direktīva 2014/38/ES) tiesību normas. Direktīvā 2014/38/ES ir precizētas prasības attiecībā uz jauna un modernizēta ritošā sastāva radīto pieļaujamo troksni.Saskaņā ar Direktīvas 2008/57/EK 28.panta 2.punktu paziņotai institūcijai, kura nosaka savstarpējas izmantojamības komponentu atbilstību pamatprasībām, ir jāatbilst attiecīgajos Eiropas standartos paredzētajiem vērtēšanas kritērijiem. Šī direktīvas prasība ir pārņemta Ministru kabineta noteikumu 31.punktā, kas nosaka, ka sabiedrība ar ierobežotu atbildību „Standartizācijas, akreditācijas un metroloģijas centrs” akreditē paziņotās institūcijas atbilstoši četriem Latvijas nacionālā standarta statusā adaptētiem Eiropas standartiem. Taču tā kā akreditācijas principi ir noteikti Ministru kabineta 2008.gada 16.decembra noteikumos Nr.1059 „Noteikumi par atbilstības novērtēšanas institūciju novērtēšanu, akreditāciju un uzraudzību” specifiskos normatīvajos aktos nav nepieciešams izdarīt tiešas atsauces uz akreditācijas standartiem. Tādēļ atbilstoši tam ar projektu tiek precizēta Ministru kabineta noteikumu 30. punkta redakcija un svītrots 31. punkts.Komisijas 2013. gada 30. aprīļa Īstenošanas regulu (ES) Nr. 402/2013 par kopīgo drošības metodi riska noteikšanai un novērtēšanai un par Regulas (EK) Nr. 352/2009 atcelšanu piemēro ar 2015.gada 21.maiju, kad tiek atcelta Komisijas 2009.gada 24.aprīļa Regula (EK) Nr.352/2009 par kopīgas drošības metodes ieviešanu riska noteikšanai un novērtēšanai atbilstoši Eiropas Parlamenta un Padomes Direktīvas 2004/49/EK 6.panta 3.punkta "a" apakšpunktam. Atsauci uz to Ministru kabineta noteikumos ir nepieciešams aizstāt ar atsauci uz jauno regulu, nosakot, ka attiecīgā norma, kurā ietverta atsauce, spēkā stājas 2015.gada 21.maijā.Ar Projektu ir arī novērstas nepilnības Direktīvas 2008/57/EK atsevišķu prasību pārņemšanā. Projekts paredz svītrot no Ministru kabineta noteikumiem 10. punktu, jo tā norma ierobežo Direktīvas 2008/57/EK 1. pantā definēto Eiropas dzelzceļa sistēmu, uz kuru attiecas minētās direktīvas prasības. Direktīvas 2008/57/EK 1. pants paredz, ka Eiropas dzelzceļa sistēmā iekļauj visu Latvijas dzelzceļa tīklu, izņemot Ministru kabineta noteikumu 4. punktā paredzētos izņēmumus. |
| 3. | Projekta izstrādē iesaistītās institūcijas | Satiksmes ministrija, Valsts dzelzceļa tehniskā inspekcija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pārvadātāji (6 uzņēmumi), ritošā sastāva īpašnieki un valdītāji, dzelzceļa tehnikas ražotāji un apkalpotāji, dzelzceļa infrastruktūras pārvaldītāji, paziņotās institūcijas. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības.  |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | 1.Eiropas Parlamenta un Padomes 2008.gada 17.jūnija Direktīva 2008/57/EK par dzelzceļa sistēmas savstarpēju izmantojamību Kopienā.2.Komisijas 2014.gada 10.marta Direktīva 2014/38/ES, ar kuru groza Eiropas Parlamenta un Padomes Direktīvas 2008/57/EK III pielikumu attiecībā uz trokšņa piesārņojumu. Direktīvas 2014/38/ES pārņemšanas termiņš ir 2015. gada 1. janvāris. |
| 2. | Citas starptautiskās saistības | Projekts šo jomu neskar |
| 3. | Cita informācija | Nav  |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2008.gada 17.jūnija Direktīva 2008/57/EK par dzelzceļa sistēmas savstarpēju izmantojamību Kopienā.Komisijas 2014.gada 10.marta Direktīva 2014/38/ES, ar kuru groza Eiropas Parlamenta un Padomes Direktīvas 2008/57/EK III pielikumu attiecībā uz trokšņa piesārņojumu. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrā­kas prasības nekā attie­cīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 2008/57/EK II pielikuma 2.6. apakšpunkts | Ministru kabineta noteikumu 19. punkts un Projekta 1.2. apakšpunkts  | Attiecīgā Direktīvas 2008/57/EK norma tiek pārņemta pilnībā | Neparedz stingrākas prasības |
| Direktīvas 2008/57/EK III pielikuma 1.1.2. apakšpunkts | Projekta 1.8. apakšpunkts | Attiecīgā Direktīvas 2008/57/EK norma tiek pārņemta pilnībā | Neparedz stingrākas prasības |
| Direktīvas 2008/57/EK III pielikuma 2.1.1. apakšpunkta trešais teikums  | Ministru kabineta noteikumu pielikuma 2.1.1.3. apakšpunkts un Projekta 1.10. apakšpunkts | Attiecīgā Direktīvas 2008/57/EK norma tiek pārņemta pilnībā | Neparedz stingrākas prasības |
| Direktīvas 2008/57/EK III pielikuma 2.1.1. apakšpunkta ceturtais teikums | Ministru kabineta noteikumu pielikuma 2.1.1.4. apakšpunkts un Projekta 1.11. apakšpunkts | Attiecīgā Direktīvas 2008/57/EK norma tiek pārņemta pilnībā | Neparedz stingrākas prasības |
| Direktīvas 2014/38/ES 1. pants | Projekta 1.9. apakšpunkts  | Attiecīgā Direktīvas 2014/38/ES norma tiek pārņemta pilnībā | Neparedz stingrākas prasības |
| Direktīvas 2014/38/ES 2. panta 1. punkta pirmā daļa | Projekta 3. punkts  | Attiecīgā Direktīvas 2014/38/ES norma tiek pārņemta pilnībā | Neparedz stingrākas prasības |
| Direktīvas 2014/38/ES 2. panta 1. punkta otrā daļa | Projekta 1.7. apakšpunkts  | Attiecīgā Direktīvas 2014/38/ES norma tiek pārņemta pilnībā | Neparedz stingrākas prasības |
| Direktīvas 2014/38/ES 2. panta 2. un 3.punkts, 3. un 4. pants | Nav attiecināms |  |  |
| Kā ir izmantota ES tiesību aktā paredzētā rīcības brīvība dalīb­valstij pārņemt vai ieviest noteiktas ES tiesību akta normas?Kādēļ? | Projekts šo jomu neskar |
| Saistības sniegt paziņojumu ES insti­tūcijām un ES dalīb­valstīm atbilstoši normatīvajiem aktiem, kas regulē informā­cijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | Projekts šo jomu neskar |
| Cita informācija | Nav |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar |
| A | B | C |
| Starptautiskās saistības (pēc būtības), kas izriet no norādītā starptautis­kā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Projekts šo jomu neskar | Projekts šo jomu neskar | Projekts šo jomu neskar |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautis­kajām saistībām | Projekts šo jomu neskar |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar |
| 2. | Sabiedrības līdzdalība projekta izstrādē | Projekts šo jomu neskar |
| 3. | Sabiedrības līdzdalības rezultāti | Projekts šo jomu neskar |
| 4. | Cita informācija | Sabiedrības līdzdalība projekta izstrādes procesā nav notikusi, ņemot vērā, ka projekts ir jāpieņem, lai pārņemtu Direktīvas 2014/38/ES tiesību normas. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts dzelzceļa tehniskā inspekcija. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Valsts dzelzceļa tehniskās inspekcijas funkcijas un uzdevumi netiek paplašināti vai sašaurināti. Projekta izpilde Valsts dzelzceļa tehniskajai inspekcijai pieejamos cilvēkresursus neietekmē.Saistībā ar projekta izpildi nav nepieciešams veidot jaunas institūcijas, likvidēt vai reorganizēt esošās.  |
| 3. | Cita informācija | Nav |

Anotācijas III un IV sadaļa – projekts šīs jomas neskar.

Satiksmes ministrs A.Matīss

Vīza: Valsts sekretārs K.Ozoliņš

05.11.2014. 9:21

1511

K.Baikovskis, 67028371,

kaspars.baikovskis@sam.gov.lv